DA Den Europæiske Unions Tidende C 128/3

Bekendtgørelse til de personer og enheder, der er omfattet af de restriktive foranstaltninger i Rådets afgørelse 2010/788/FUSP som ændret ved afgørelse (FUSP) 2015/620 og i Rådets forordning (EF) nr. 1183/2005 som gennemført ved gennemførelsesforordning (EU) 2015/614

(2015/C 128/02)

Følgende oplysninger bekendtgøres hermed for de personer og enheder, der er opført i bilaget til Rådets afgørelse 2010/788/FUSP som gennemført ved gennemførelsesafgørelse (FUSP) 2015/620 (1) og i bilag I til Rådets forordning (EF) nr. 1183/2005 som gennemført ved gennemførelsesforordning (EU) 2015/614 (2).

De Forenede Nationers Sikkerhedsråd har udpeget de personer og enheder, som bør opføres på listen over personer og enheder, der er omfattet af foranstaltningerne pålagt ved punkt 13 og 15 i resolution 1596 (2005) som forlænget ved punkt 3 i resolution 1952 (2010).

De pågældende personer og enheder kan til enhver tid indgive en anmodning til den FN-komité, der er nedsat i henhold til punkt 8 i FN's Sikkerhedsråds resolution 1533 (2004), sammen med tilhørende dokumentation om, at beslutningerne om at opføre dem på FN's liste tages op til fornyet overvejelse. En sådan anmodning sendes til følgende adresse:

Focal Point for De-listing Security Council Subsidiary Organs Branch Room DC2 2034 United Nations New York, N.Y. 10017 UNITED STATES OF AMERICA Tlf. +1 9173679448 Fax +1 2129631300 E-mail: delisting@un.org

I forlængelse af FN's beslutning har Rådet for Den Europæiske Union besluttet, at de personer og enheder, der er anført i ovennævnte bilag, bør opføres på listen over personer og enheder, der er omfattet af de restriktive foranstaltninger i afgørelse 2010/788/FUSP som gennemført ved afgørelse (FUSP) 2015/620 og forordning (EF) nr. 1183/2005 som ændret ved forordning (EU) 2015/613 (3) og gennemført ved gennemførelsesforordning (EU) 2015/614. Grundene til udpegelse af de pågældende personer og enheder fremgår af de relevante afsnit i bilaget til afgørelse 2010/788/FUSP og i bilag I til forordning (EF) nr. 1183/2005.

De berørte personer og enheder gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag II til forordning (EF) nr. 1183/2005, med henblik på at opnå tilladelse til at anvende indefrosne pengemidler i forbindelse med basale behov eller specifikke betalinger (jf. artikel 3 i forordningen).

De berørte personer og enheder kan indgive en anmodning til Rådet sammen med den fornødne dokumentation om, at beslutningen om at opføre dem på ovennævnte lister tages op til fornyet overvejelse, til følgende adresse:

Rådet for Den Europæiske Union Generalsekretariatet GD C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-mail: sanctions@consilium.europa.eu

De berørte personer gøres ligeledes opmærksom på muligheden for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 102 af 21.4.2015, s. 43.

(2) EUT L 102 af 21.4.2015, s. 10.

(3) EUT L 102 af 21.4.2015, s. 3.